procesaur/Wiki.mk huggingface dataset:
Павле Крстевски

Павле Божинов Крстевски ( во — во ) — македонски партизан, борец за слобода на Македонија и учесник во НОВ.
1 Животопис
Израснал во селско семејство. Се занимавал со земјоделство. Рано стапил во народно-ослободителната борба против непријателот. Поради дејноста против окупаторската власт бил затворен. Три месеци поминал во интернација во Бугарија. По враќањето од интернација се поврзал со Карпошовиот партизански одред. На 9 април 1944 година, стапил во Третата македонска ударна бригада. Бил учесник во сите нејзини борби против непријателот. Бргу станал популарен меѓу своите другари. На 20 октомври 1944 година, со својата бригада учествувал во борбата против силните балистички и германски формации на реката Треска. Во оваа борба со својот митралез успеал да одбие неколку непријателски налети. Во оваа битка бил тешко ранет во нога. Кога увидел дека се наоѓа во безизлезна ситуација, за да не падне жив во рацете на балистичките банди кои ѕверски се однесувале кон заробениците, ја активирал рачната бомба и се самоубил.
2 Наводи
Регистарски тон

Регистарски тон или регистарска тона (рт) - една од мерните единици што во морепловството ја означува зафатнината на сите затворени простори и е еднаков на 2,8316846592 м<sup>3</sup>. Оваа единица е изведена од англосаксонските единици каде 1 рт = 100 стапки<sup>3</sup> = 2,8316846592 м<sup>3</sup>.
Порано, се разликувале два вида регистарски тони:
* бруто регистарски тон (БРТ) — зафатнината на сите затворени бродски простори
* нето регистарски тон (НРТ) — зафатнината на затворените простори за сместување на патници и стока.
Трајко Блажев Крстевски

Трајко Блажев Крстевски ( во — во ) — македонски партизан, борец за слобода на Македонија и учесник во НОВ.
1 Животопис
Завршил основно училиште, а потоа продолжил гимназија сè до заминувањето во партизани. Произлегува од семејство што во НОВ дало повеќе борци. Уште како ученик се издвојувал со својот борбен дух. Токму поради неговата револуционерна природа им паднал во очи на училишните органи, кои без многу размислување сакале да го исклучат од училиште. Често доаѓал во кавги со членовите на тогашната фашистичка младинска организација ''„Браник“''. Во август 1944 година, станал борец на Единаесеттата македонска ударна бригада. Бил учесник во повеќе нејзини борби. Особено се истакнал во борбата против Германците кај Страцин. Веднаш потоа се префрлил во Третата македонска ударна бригада и во нејзиниот состав учествувал во борбите кај Свети Николе, Велес, Бабуна и други. Кон крајот на октомври 1944 година, во една борба против непријателот, во непосредна близина на селото Глумово, бил погоден од германска граната при што загинал.
2 Наводи
Џуџеста нова

Џуџеста нова или променлива ѕвезда од типот на U Близнаци — еден од неколку вида на катаклизмични променливи ѕвезди кој се остои од близок двоѕвезден систем каде една од составниците е бело џуџе кое насобира материја од неговиот придружник. Џуџестите нови се послаби и се повторуваат почесто отколку класичните нови.
1 Преглед
Првата џуџеста нова е U Близнаци, забележана во 1855 г.; сепак, механизмот останал непознат сè до 1974 г. кога Брајан Ворнер покажал дека новата се должи на зголемувањето на сјајноста на насобирачкиот диск. Тие се слични на класичните нови по тоа што белото џуџе прави повремени избуви, но нивниот механизам е поинаков. Класичните нови настануват со соединување и избув на насобраниот водород на површината од главната ѕвезда. Џуџестите нови се производ на нестабилноста во дискот, кога гасот во него ќе достигне критична температура која предизвикува промена во вискозноста, па со тоа привремено го зголемува масениот тек низ дискот, што го загрева целиот диск, со тоа зголмувајќи ја сјајноста. Преносот на масата од оддавачката ѕвезда е помал од овој зголемне тек во дискот, така што дискот по некое време се спушта под критичната температура и се враќа на постудено и послабо делување.
Џуџестите нови се разликуваат од класичните и на други начини; нивната сјајност е помала, и обично се повторуваат во размер од денови до децении. Сјајноста на избувот се накачува сразмерно со зголемената повторливост како и орбиталниот период; поновите истражувања со вселенскиот телескоп „Хабл“ довеле до заклучок дена вторпоспоменатиот сооднос ги прави полезни како стандардни свеќи за мерење на вселенски растојанија.
Постојат три поттипа на ѕвезди од типот на U Близнаци (UG):* поттип на SS Лебед (UGSS), кој ја зголемува сјајноста за 2-6 величини во V за 1–2 дена и се враќа на првичната за неколку дена подоцна.
* поттип на SU Голема Мечка (UGSU), кој има посјајни и подолготрајни избуви супермаксима или „суперизбуви“, покрај вообичаените избуви. Негови подвидови се ѕвездите од типот на ER Голема Мечка и WZ Стрела (UGWZ).* поттип на Z Жирафа (UGZ), кој привремено запираат на дадена сјајност пред наполно да се засилат.
Покрај големите избуви, неки џуџести нови покажуваат повремени засилувања во сјајноста наречени „супергрпки“. Тие се предизвикани од изобличувања на насобирачкиот диск кога неговото вртење е во резонанција со орбиталниот период на двојката.
Рем (единица)

Рем (англ. ''Rentgen Equivalent for Men'') — единица мерка вон SI системот, а ја означува количината на еквивалентна доза на јонизирачко зрачење. Настанала врз основа на мерната единица рендген, која исто така е единица за мерење вон SI системот, што ја означува количината на рендгенско или гама-зрачење потребно за да се генерира 1 електростатичка единица електрицитет (3 x 10 <sup>9</sup> јонски парови) на см<sup>3</sup> сув воздух востандардни услови. Името го носи по германскиот физичар Вилхелм Рентген.
1 рем е сто пати помала мерна единица од Sv (сиверт). Претворање:
: 1 Sv = 100 рем или
: 1 рем = 0,01 Sv
Еквивалентна доза на јонизирачко зрачење од 50 ремa обично не е опасна за луѓето и ќе предизвика мали промени во крвната слика. Од 50 до 200 рема можат да предизвикаат болест, но обично не е смртоносно. Еквивалентни дози од 200 до 1000 рема можат да предизвикаат сериозни болести и понекогаш можат да бидат смртоносни. Еквивалентни дози поголеми од 1000 рема се смртоносни.
Рем е голема вредност за еквивалентна доза на јонизирачко зрачење, па затоа често се користи единицата милирем (ознака: mrem), која е илјада пати помала. Се препорачува да не се користи рем како единица за мерење, туку сиверт (Sv).
Атаулф

Атаулф (готски јазик: Athal Wolf); што значи „благороден волк“), бил визиготски крал помеѓу 410 година и 415 година. Син на Атенарик од Балтите, кој бил прогласен за крал на германски начин, на гробот на својот претходник, Аларик I кој ненадејно умрел од грозница во Калабрија.
Станувајќи визиготски крал, прво што направил Атаулф било да ја спречи готската експанзија во Италија која је започнал Аларик.
Во меѓувреме, узурпаторот Константин III ја одвоил Галија од Римското Царство. Констанциј, Хоноријевиот магистер милитум заедно со Улфилиним ја загушил побуната на Готите под опсада на Арл.
Во 412 година, Атаулф со Визиготите ја напуштил Италија и се преселил во Галија. Са собе ја повел и Гала Плакидија, хоноријевата полусестра, која Аларих ја заробил во 410 година при последниот напад на Рим.
Saweetie

Диамонте Киава Валентин Харпер позната под прекарот Saweetie е американска хип-хоп и рап пејачка.
1 Дискографија
1.1 Албуми
* Pretty Bitch Music (2021)
1.2 Спотови
Спот, Година, Режисер
''Icy Grl'', 2017., Bana Bongolan & Soben Phy
''Focus'', 2017., Адам, Смол,Арамис Дјуран
''Anti'', 2018., Bana Bongolan & Soben Phy
''B.A.N.'', 2018., Стивен Гарнет
'' Icy Grl (Bae Mix)'', 2018., Стивен Гарнет
''B.A.N.'', 2018., Саша Самсонова
'' Good Good'', 2018., Bana Bongolan & Soben Phy
''Up Now'', 2018., Мајк Хо
''Pissed'', 2018., Кристиан Сјутон
''Emotional'', 2019., Кристиан Сесма
''YUSO '', 2019., Мајк Хо
''My Type (Claws Remix)'', 2019., Bradley,Pablo,Quavo
''My Type'', 2019., Daps
''Tap In'', 2020., Мајк Хо
''Pretty Bitch Freestyle'', 2020., Bana Bongolan & Soben Phy
''Bussin 2.0'', 2020., Munachi Osegbu
''Sway With Me'', 2020.
''Tap In( Animated Video)'', 2020., Даниел Расел
''Back to the Streets'', 2020., Даниел Расел
''Best Friend'', 2021., Дејв Мејерс
''Slow Clap'', 2021., Софи Мулер
''Risky'', 2021., Fakedell x Saweetie
''Fast (Motion)'', 2021., Џејмс Ларис
''Talkin’ Bout '', 2021., Whipalo
''HIT IT '', 2021.
'Seesaw '', 2021., Slater
'Closer '', 2022., Хана Лукс Дејвис
2 Наводи
*
Ардо

Ардо (или ''Ардонус'', можеби кратенка од ''Ardabastus''; починал 720/721) — последниот од визиготските кралеви наХиспанија, кој владеел од 713 или најверојатно 714 година до неговата смрт. Визиготското Кралство веќе било сериозно намалено, во моќ и опфат, во времето кога тој го наследил Агила II, а неговите доминиони веројатно не се протегале подалеку од Септиманија и денешна Каталонија, поради арапските освојувања во претходните три години.
Ардо е запишан само во еден визиготски кралски список дека владеел седум години. Од 716 година, Арапите ги преминале Пиринеите и го нападнале Нарбоненсис, последната покраина под готска контрола. Во текот на следните три години Ардо веројатно го бранел она што останало од визиготското кралство и тој „можеби погинал во борба како неговиот претходник“ откако Арапите ја зазеле Нарбона и пред тие да освојат сè што остануло од старото кралство.
Ако Ардо треба да се идентификува со Ардобастус, тогаш тој ја преживеал инвазијата и испреговарал договор, со кој тој ги претставувал христијаните како гроф на христијаните од Ал-Андалус. Оваа титула ја наследувале на голем број индивидуи, барем до десеттиот век. Другите грофови биле: Раби ибн Теодулф, Абу Саид ал-Кумис, (потомок на Ардабастус) и Муавија ибн Луб.
Црква „Рождество на Пресвета Богородица“ - Крушица

Рождество на Пресвета Богородица – манастирска црква на Ѓуришкиот манастир.
1 Историја
Црквата се споменува во средновековни извори и познато е дека била разрушена во XVI век од страна отоманските власти. Денешната црква била обновена во периодот од 1920-1930 година, а постојат и извори кои посочуваат дека била изградена во 1880 година. Иконите на иконостасот биле изработени во XIX век, но не е познат од кој зограф. Црквата била преосветена на 15 мај 2017 година.
2 Архитектура
Градбата на црквата е еднокорабна и претставува крстокуполен храм и тристрана апсида на источната страна. Куполата има осумаголна основа и на секоја страна има по една монофора. Кон западната, северната и источната страна на храмот е доградена припрата. Главниот влез е сместен на западната и страна и над него има ниша со фреска којашто го отсликува рождеството на Пресвета Богородица, а црквата има и спореден влез на јужната страна над којшто исто така има ниша со мозаик на којшто е прикажана Богородица со Исус. Над припратата од западната страна, непосредно пред главниот влез во црквата се издига камбанаријата. Таа има осумаголна основа и се состои од два дела и на секоја страна од двата дела има по една монофора. Објектот е обоен во темноцрвена боја, а рабовите се во бела боја.
3 Галерија
;Црквата пред доградбата во 2010-тите години
;Црквата по доградбата во 2010-тите години
4 Поврзано
* Ѓуришки манастир
* Крушица
* Брегалничка епархија
* Штипско архијерејско намесништво
* Втора светиниколска парохија
Полурамнина

Полурамнина - дел од рамнина што е ограничена од една страна со права, вклучувајќи ја и таа права. Полурамнините од рамнината <math>\alpha</math> ограничени со правата <math>p</math> ги обележуваме со <math>p\alpha{_1}</math> и <math>p\alpha{_2}</math>. Исто така за рамнината <math>\alpha</math> важат идентитетите:
:<math>p \subset \alpha</math>, како и <math>p \alpha{_1} \subset \alpha</math> и <math>p\alpha{_2}\subset\alpha</math>
1 Аксиома за поделба на рамнината
Ако во рамнината <math>\alpha</math> е дадена права <math>p</math>, тогаш сите точки на рамнината, кои не ѝ припаѓаат на правата, се поделени во две класи, така што правата <math>p</math> не ја сече отсечката што спојува две произволни точки од една класа, а ја сече секоја отсечка која поврзува една точка од едната класа со една точка од другата класа.
# За две точки <math>X</math> и <math>Y</math> од рамнината <math>\alpha</math> кои не ѝ припаѓаат на правата <math>p</math> во таа рамнина, ќе кажеме дека лежат на истата страна на правата <math>p</math> ако правата <math>p</math> не ја сече отсечката <math>XY</math>. Слично, точките <math>X</math> и <math>Y</math> лежат на различни страни од правата <math>p</math> ако ја сече должината <math>XY</math> .
# Множеството на сите точки од рамнината <math>\alpha</math> кои лежат на истата страна на правата <math>p</math> го нарекуваме отворена полурамнина, а правата <math>p</math> е работ на таа полурамнина.
# Унијата на отворена полурамнина и нејзиниот раб се нарекува затворена полурамнина.
Секоја права <math>p</math> во рамнината <math>\alpha</math> ја дели рамнината на две отворени и две затворени полурамнини на кои правата <math>p</math> им е раб.
Ако правата <math>p</math> ја сече отсечката <math>AB</math> тогаш точките <math>A</math> и <math>B</math> се на разни страни од правата <math>p</math>. Ако C и припаѓа на рамнината <math>\alpha</math> тогаш <math>C</math> лежи од онаа страна на правата <math>p</math> од која е точката <math>A</math> или точката <math>B</math> т.е.
# Правата <math>p</math> не ја сече отсечката <math>AC</math>, а ја сече <math>BC</math># Правата <math>p</math> не ја сече отсечката <math>BC</math>, а ја сече <math>AC</math>
Ако <math>M, N</math> се точки на отсечката <math>AB</math> тогаш:
:<math>MN \subset AB</math>
За <math>M=A</math> важи:
* Отсечката е конвексно множество
* Полурамнината е конвексно множество точки
Валија (крал)

Валија или Вала или Валиј ( 385 - 418) ― визиготски крал од 415-418, заработувајќи углед како голем воин и претпазлив владетел. Тој бил избран за престол откако Атаулф, а потоа и Сигерих биле убиени во 415 година.
На почетокот, Валија склучил мир со императорот Хонориј и прифатил договор со Римската Империја. Тој исто така му ја вратил сестрата на Хонориј, Гала Плакидија. Како придобивки од овие аранжмани, на Валија му била доделена Аквитанија во 417 година, како регион каде што ќе бидат сместени Визиготите како службени сојузници или федерати. Тој го основал својот двор во Тулуз, кој станал визиготски главен град во остатокот од V век.
Во 418 година тој го почестил сојузот со инвазија во Хиспанија, каде што неговата војска ги уништила Силиншките Вандали и така го намалил бројот на Аланите што живееле таму, што преживеаните се ставиле под власта на Гундерик, кралот на Асдиншките Вандали.
Некои историски извори велат дека тој бил во врска со Аларик само со брак. Него го наследил вонбрачниот син или зет на Аларик, Теодорих. Ќерката на Валија се омажила за Рехила, кралот на Свевите и била мајка на Рикимер и свекрва на Гундовех, кралот на Бургундите.
Валија понекогаш се претпоставува дека бил историски модел за легендарниот лик Валтер Аквитански.
Торизмунд

Торизмунд (исто така Торисмод или Торисмуд, како што ракописите на нашиот главен извор збунувачки потврдуваат) ( 420–453), ― визиготски крал откако неговиот татко Теодорих бил убиен во Битката кај Каталунските Полиња (исто така наречена Битка кај Шалон) во 451 година н.е. Тој бил убиен во 453 година, а го наследил неговиот брат Теодорих II.
Торизмунд се чини дека одиграл клучна улога во Битката кај Каталунските Полиња, бидејќи тој водел контингент од визиготски сили во освојувањето важен врв во раните фази на судирот. Се чини дека врвот бил широк по целото лево крило на силите на Остроготите и Хуните. Торизмунд се спуштил од ридовите за време на доцните фази на судирот, кога Хуните преовладувале над Аланите, а Остроготите ги туркале неорганизираните Визиготи по смртта на нивниот крал Теодорих. Торизмунд ја предводел својата сила на Визиготи во одлучувачки јуриш кое, според Едвард Гибон, ги заобиколил и Остроготите, а потоа и Хуните и им ја грабнал победата на неговите непријатели.
Национален парк Бурен

Националниот парк Бурен (|Páirc Náisiúnta Burren) ― едниот од шесте национални паркови во Ирска со кои управуваат Националната служба за паркови и диви животни на Одделот за култура, наследство и гелтахт (иркофонија). Сместен е на запад од Ирска во рамките на Бурен во округот Клер.
1 Историја
Националниот парк Бурен е основан и отворен за јавноста во 1991 година. Се одликува со 1.500 хектари планини, мочуришта, ридови, пасишта и шуми. Паркот е најмалиот од националните паркови во Ирска.
2 Наводи
Зоран Милановиќ

Зоран Милановиќ (|Zoran Milanović; во ) — хрватски правник и политичар. Тој е претседател на Хрватска од 19 февруари 2020 година. Милановиќ бил премиер на Хрватска од 2011 до 2016 година. Од 2007 до 2016 година, тој бил претседател на Социјалдемократската партија на Хрватска.
Ламија (митологија)

Ламија (грчки: Λάμια) — чудовиште во старогрчката митологија. Таа била убава жена, љубовница на Зевс. Љубоморната Хера ѝ се одмаздила така што ѝ ги грабнала децата и оттогаш Ламија почнала да им ги убива децата на мајките. Затоа, таа станала грда и се претворила во чудовиште. Во подоцнежните верувања, името Ламија означувал убава жена која ги мами момчињата и им ја пие крвта.
Лари

Лари (латински: ''lares'') — заштитници и чувари на домашните огништа во Стариот Рим. Нивните имиња, едноставно, значеле и „дом, куќа“. Нивните кипови најчесто биле чувани во внатрешноста на куќите, во т.н. ''penetralia'', додека државните пенати се чувале во пентралиите на храмовите на Веста, кои ги сметале за огниште на државата. При преселбата од едно во друго место, луѓето си ги пренесувале и своите пенати.
Пенати

Пенати (латински: ''Di Penates'') — заштитници и чувари на домовите во Стариот Рим. Нивните имиња, едноставно, значеле и „дом, куќа“. Нивните кипови најчесто биле чувани во внатрешноста на куќите, во т.н. ''penetralia'', додека државните пенати се чувале во пентралиите на храмовите на Веста, кои ги сметале за огниште на државата. При преселбата од едно во друго место, луѓето си ги пренесувале и своите пенати.
Либер

Либер (латински: ''Liber'') — божество во римската митологија, бог на плодноста, нивите и животните, пандан на грчкиот Бах (Бакхос). Всушност, тоа е староиталско божество кое го прифатиле и Римјаните. На латински, неговото име значи „слободен“, т.е. „оној кој е слободен“.
Лустрација (обред)

Лустрација (латински: ''Lustratio'') — обреди кои се вршеле во Стариот Рим за време на свеченостите на Амбурбиите (или Амбарвалиите), како и во други прилики, кога имало потреба да се смири гневот на боговите. Тогаш, гревовите се пренесувале на животните и нив ги воделе неоколу со цел да се исчистат од гревовите. Оттука, поимот „лустрација“ означувал „прочистување“ од гревовите.
Гундемар

Гундемар ― визиготски крал на Хиспанија, Септиманија и Галисија (610–612).
1 Владеење
Гундемар ја продолжил политиката на пријателство со Хлотар II од Неустрија и Теодеберт II од Австразија. За таа цел, тој испраќал големи суми пари за поддршка на нивната кауза против нивниот роднина (братучед и брат, редоследно) Теодорих II од Бургундија. Во други времиња, тој водел непријателска политика против Брунхилда.
Според Исидор Севиљски, Гундемар направил една експедиција против Баскијците, а потоа во следната ги опседнал Римјаните. Тој починал од природна смрт во Толедо, веројатно во февруари или март 612 година. „Chronica Regum Visigotthorum“ запишува дека Гундемар владеел една година, десет месеци и 14 дена. Него го наследил Сизебут.
Тој бил оженет со Хилдоара.
2 Наследство
Градовите Гондомар во Португалија и во Галисија се именувани по негово име.
Прва македонска кошаркарска лига 2020/21 - Разигрување

Разигрување на Првата македонска кошаркарска лига 2020/21 ― втората и конечна фаза на Првата македонска кошаркарска лига 2020/21. Разигрувањата започнале на 19 мај, а завршиле во јуни 2021 година. Осум екипи играле во разигрувањето преку пласманот од регуларниот дел. Разигрувањето го освоил МЗТ Аеродром и со тоа станал првак на сезоната.
1 Четвртфинале
1.1 (1) Пелистер против (8) Навико Академија ФМП
+Средби од лигашкиот дел
Пелистер победил со 2–0 во лигашкиот дел
Ова било прва серија во разигрувањата помеѓу овие две екипи.
1.2 (2) Работнички против (7) ТФТ
+Средби од лигашкиот дел
Израмнето 1–1 во лигашкиот дел
Ова било прва серија во разигрувањата помеѓу овие две екипи.
1.3 (3) Еуро Никел 2005 против (6) Гостивар
+Средби од лигашкиот дел
Гостивар победил со 2–0 во лигашкиот дел
1.4 (4) МЗТ Аеродром против (5) Куманово 2009
+Средби од лигашкиот дел
Израмнето 1–1 во лигашкиот дел
+Претходни серии од разигрувањата
2 Полуфинале
2.1 (1) Пелистер против (4) МЗТ Аеродром
+Средби од лигашкиот дел
Израмнето 1–1 во лигашкиот дел
Ова било прва серија во разигрувањата помеѓу овие две екипи.
2.2 (2) Работнички против (3) Еуро Никел 2005
+Средби од лигашкиот дел
Работнички победил со 2–0 во лигашкиот дел
+Претходни серии од разигрувањата
3 Финале
3.1 (3) Еуро Никел 2005 против (4) МЗТ Аеродром
+Средби од лигашкиот дел
Израмнето 1–1 во лигашкиот дел
+Претходни серии од разигрувањата
6489 Голевка

6489 Голевка — аполонски, марсопресекувачки и алиндски астероид откриен во 1991 г. од американскиот астроном Еленор Хелин.
Во 1995 г. телото е проучувано истовремено во три радарски опсерватории: „Голдстоун“ во Калифорнија, РТ-70 во Евпаторија, Украина и „Кашима“ во Јапонија. Името „Голевка“ е како сложенка од првите букви на овие три опсерватории, по предлог на рускиот астроном Александар Зајцев.
Голевка е мало тело, со големина од 0,6 × 1,4 км. Има мошне чуден аглест облик кој изгледа различно, зависно од кој правец се набљудува. Во 2003 г. е забележан Јарковскиевиот ефект. Помеѓу 1991 и 2003 г. малата сила на ефкетот предизвикала поместување од 15 км во однос на тоа што се очекувало само од гравитациските заемодејства. Ова помогнало во утврдувањето на неговата густина (2,7 ± 0,5 г/см<sup>3</sup>) и маса (2,10 кг).
Астероидот ќе се доближи до Земјата на растојание од 0,05 ае (7.500.000 км) во 2046 г., 0.10 ае во 2069 и 0,11 ае во 2092 г. Од друга страна, изгледите Голевка да се судри со било која планета се занемарливо мали барем во следните девет века. Неговата орбита е извонредно слична на онаа на 4179 Тевтат во занесувањето, големата полуоска и наклонот. Тевтат е попознат поради неговото доближување до Земјата во 2004 г.
Македонски народни песни (збирка од 1952 г.)

''„Македонски народни песни“'' — антологија песни во обработка и редакција од македонскиот композитор Јосиф Чешмеџиев, заедно со Иван Ќулев и Панчо Владигеров, издадена од „Наука и изкуство“ во Софија, 1952 г.
1 Содржина
Збирката содржи вкупно 19 песни од селата Обидим, Лешница, Слаштен, Долно Броди (Драмско), Безме, Брезница, Калапот, Плетена итн.
Застапени се песните: „Хајдути“, „Мома војвода“, „Будимски јунаци“, „Затворница“, „Пиринска овчарка“, „Слана ме попари“,„Соракинка мала мома“, „Бела Неда“, „Сон ме ломи“, и др.
Затворен семеен круг (филм)

„Затворен семеен круг“ (италијански: ''Gruppo di famiglia in un interno'') - италијански филм од 1974 година, во режија на Лукино Висконти по сценариото на Енрико Медиоли и Сусо Чеки Д'Амико. Главните улоги ги толкуваат: Берт Ланкастер, Клаудија Кардинале, Силвана Мањано и Хелмут Бергер. Насловот на филмот се однесува на неформалните групни портрети, особено на оние сликани во Британија на почетокот од 18 век. Филмот ги истражува темите како што се: сударот меѓу старото и новото, неизбежноста на смртта, егзистенцијалната криза и генерацискиот јаз. Филмот бил добитник на наградата „Nastro d'Argento“ на Италијанскиот национален синдикат на филмски новинари, и тоа во категориите за најдобар филм, најдобар режисер, најдобар снимател (Пасквалино Де Сантис), најдобра глумица-дебитантка (Мањано), најдобар продуцент и најдобар продукциски дизајн (Марио Гарбуља), најдобар странски глумец (Ланкастер) и најдобар странски филм.
1 Синопсис
Еден пензиониран професор (го игра Ланкастер) води осаменички живот. Меѓутоа, тој се соочува со современиот свет, кога група вулгарни млади луѓе, под водство на иритантната маркиза (ја игра Мањано) се доселуваат во ноговата здграда...
Марсов тројанец

Марсови тројанци — група тројански тела кои ја делаторбитата на Марс околу Сонцето. Се среќаваат околу две Лагранжови точки 60° пред и зад Марс. Нивното потекло не е добро осознаено. Според една теорија, тие се остатоци од настанокот на Марс кои тогаш биле зафатени во неговите Лагранжови точки додека се образувал Сончевиот Систем. Меѓутоа, спектралниот истражувања на Марсовите тројанци укажуваат дека потеклото може да биде поинакво. Друга теза те дека астероидите безредно влетале во Марсовите Лагранжови точки во подоцнежната фаза на образување на Сончевиот Систем. И второнаведеното е под знак прашање земајќи го предвид кусиот динамички животен век на овие тела. Спектрите на Еурека и уште два други Марсови тројанци Mars укажуваат на изобилство на оливин. Бидејќи телата кои изобилуваат со оливин се ретки во астероидниот појас, предложено е дека некои до Марсовите тројанци се отпад зафатен при промената на Марсовата орбита кога оваа планета се судрила со некој планетарен зачеток.
Денес оваа група офаќа 14 астероиди потврдени со долгорочни бројчени симулации, но само девет од нив се прифатени од Центарот за мали планети (†).
Поради блиските орбитални сличности, за повеќето мали членови на L<sub>5</sub> се претпоставува дека се откршоци од Еурека кои се одвоиле откако телото е завртено под дејство на ЈОРП-ефектот (вртежниот период на Еурека е 2,69 ч). Тројанецот во L<sub>4</sub> наречен 1999 UJ<sub>7</sub> има многу подолг вртежен период од ~50 ч, навидум поради хаотично вртење кое спречува ЈОРП-завртување.
(''водечки''):
* †
(''следечки''):
* 5261 Еурека (1990 MB) †
* †
* †
**********
1 Поврзано
* Тројански астероид
** Земјин тројанец
** Јупитеров тројанец
** Нептунов тројанец
Пентеј

Пентеј (грчки: Πενθεύς) — крал на Теба во старогрчката митологија, син и наследник на Кадмо. Тој бил противник на култот на Дионис, го исмевал и се заколнал дека ќе ги убие сите жени на теба кои го почитуваат овој бог, како и дека ќе го избрка самиот Дионис. Затоа, Дионис се претворил во ловец и го намамил кралот на Китерон, каде баханатките го растргнале.
Бугарски македонски песни (збирка од 1926 г.)

''„Бугарски македонски песни, оригинални и во народен тон во 2 или 3 гласа за еднороден или мешан хор“''''(bg)'' — антологија песни составена од македонскиот композитор Јосиф Чешмеџиев, и издадена во Софија, 1926 г.
1 Мотиви
Во периодот додека пишувал за списанието „Устрем“, сфаќајќи го значењето на запишувањето, зачувувањето и популаризирањето на сопствената песна, „Сојузот на македонските младински културно-просветни организации“ во Бугарија, носи решение да се публикува зборник со македонски песни. Таа задача му ја доверува на Чешмеџиев кој веќе се занимавал со собирање на македонски народни песни. Тој морал да собере, одбере и да ги разработи песните кои ќе влезат во зборникот. Во предговорот кон збирката, Чешмеџиев соопштува неколку податоци што се однесуваат кон важни прашања од неговата собирачка дејност, имено, тој нагласува:
]
2 Содржина
Според напишаното, во оваа збирка Чешмеџиев објавил само мал ден од своите записи. Исправен пред огромниот фонд запишани фолклорни материјали, и желбата тие да се обработат и објават, тој искажал оптимизам дека тоа ќе го оствари во повеќе изданија што тој ги нарекува „низи“. Оваа збирка содржи вкупно 48 македонски народни песни, сите во музичка обработка на Чешмеџиев. Има љубовни и обредни (лазарски, василичарски, свадбени песни), но и митолошки, хумористично-сатирични и други песни. Забележително е дека некои од песните се авторски, на пример, под две песни е потпишан Н. Џеров, под една Александар Попорушев итн. Под повеќе песни се потпишани се и информаторите, на пример, М. Антонова од Охрид, која на запишувачот му испеала повеќе песни, а има и малешевски, велешки, скопски, струмички, дебарски, струшки и штипски песни, како и песни од Виница, Петрич, с. Долни Орман, Неврокоп, с. Елешница, Демир-Хисар, с. Џерменци, с. Лешко, Горна Џумаја итн.
За македонската фолклористика посебно е значаен и често е цитиран предговорот на оваа книга во кој Чешмеџиев искажува некои мисли за високите вредности на македонските народни песни и фолклор:
Протезилај

Протесилај или Протезилај (старогрчки: Πρωτεσίλᾱος) — јунак во старогрчката митологија, првиот грчки воин кој бил убиен под ѕидините на Троја. Тој бил син на Ификло и Астиоха и брат на Подарг. Кога погинал во Тројанската војна, неговата жена Лаодамија ги замолила боговите да ѝ дозволат само три часа да поразговара со мртвиот сопруг. Боговите ѝ дозволиле и Хермес го вратил Протесилеј од светот на мртвите. Кога изминало предвиденото време и Протесилеј морал да се врати во подземниот свет, со него отишла и неговата верна жена.
Салии (Стар Рим)

Салии (латински: ''Salii'') — свештеници на богот Марс во Стариот Рим. Во определени прилики, тие трчале низ градот и изведувале посебна игра (латински: ''tripudium'') при што со копје удирале во штитот (латински: ''ancile''). Поворката која се одржувала во март траела десет дена, а секоја вечер се служила богата гозба во која учествувале свештениците и другите учесници во свеченоста. Овие гозби биле познати како Салиски гозби (латински: ''Saliares dapes'').
Стојче Кузмановски

Стојче Ѓорѓев Кузмановски ( во — во ) — македонски партизан, борец за слобода на Македонија и учесник во НОВ.
1 Животопис
Израснал во средноимотно селско семејство. Завршил основно училиште. На 1 септември 1944 година, тој стапил во Единаесеттата македонска ударна бригада. По кратко време бил префрлен во Третата македонска ударна бригада, со која учествувал во борбите кај Штип, Кумановско и Велешко. Како храбар борец, извршувал мошне одговорни борбени задачи. Во октомври 1944 година, кај реката Треска, имал задача за кратко време да уништи едно непријателско борбено упориште, која успешно ја извршил. Но, при повлекувањето на бригадата, непријателски куршум смртно го погодил во главата. Така го изгубил животот и овој млад борец, на негови 18 години.
2 Наводи
Боге Кузмановски

Боге Ефремов Кузмановски ( во — во ) — македонски партизан, борец за слобода на Македонија и учесник во НОВ.
1 Животопис
Произлегува од селско печалбарско семејство. Во потрага за работа, тој се доселил во Скопје. Непосредно по окупацијата се вклучил во народно-ослободителното движење. На 5 септември 1944 година стапил во Четвртиот скопски партизански одред. Подоцна станал борец на Дванаесеттата македонска ударна бригада, во четвртиот баталјон. Во составот на бригадата учествувал во сите нејзини борби против балистите кај селата: Добри Дол, Говрлево, Света Петка, Грчец, Крушопек и други места. По силниот продор што го извршиле Третата и Дванаесеттата македонска ударна бригада, балистите биле протерани од положбите на Водно. Борбите против овој непријател продолжиле на Треска, кога балистите биле префрлеени на левата страна. Во оваа борба против балистите, Боге го изгубил својот живот. Бил закопан на скопските гробишта.
2 Наводи
Beauty Never Lies

„Beauty Never Lies“ (позната и по изворното име „Цео свет је мој“) ― песна изведена од српската пејачка Бојана Стаменов. Песната ја претставувала Србија на Евровизија 2015.
1 Музички списоци
Список (2015), Врвместо
Исланд (Tonlist), 28
Мирко Лазаров

Мирко Спиров Лазаров ( во — во ) — македонски партизан, борец за слобода на Македонија и учесник во НОВ.
1 Животопис
Во редовите на Осмата прешевска бригада, учествувал во борбите кај Прешево, Лојане, Руѓинце и Брест, против балистичките фашистички банди и по многубројни борби и искушенија се префрлил во Скопска Црна Гора. По основањето на Шеснаесеттата македонска ударна бригада во селото Кучевиште, веднаш стапил во нејзините редови. Бил учесник во бројните борби против балистичките и германските фашисти. Во борбите против балистите, на 7 октомври 1944 година бил тешко ранет. Бил пренесен на лечење во партизанската болница во Љубанци, каде подлегнал на раните. Бил закопан на гробиштата во Љубанци.
2 Наводи
Киро Лазаревски

Киро Арсов Лазаревски ( во — во ) — македонски партизан, борец за слобода на Македонија и учесник во НОВ.
1 Животопис
Израснал во сиромашно семејство. Уште во раните години работел како кројачки работник. Во почетокот на септември 1944 година, стапил во Третата македонска ударна бригада. Со својата бригада учествувал во борбите против окупаторот кај Свети Николе, Страцин, Велес и други места. Во борбите се истакнал како смел борец. На 20 октомври 1944 година загинал во борбата против балистичките фашистички банди во околината на Треска.
2 Наводи
Алиндски астероиди

Алиндски астероиди (алинди) — група астероиди со голема полуоска од околу 2,5 ае и орбитално занесување од 0,4 до 0,65. Наречена е по астероидот 887 Алинда, откриен од Макс Волф во 1918 г.
Овие тела се држат во подрачјето со орбитална резонанција со Јупитер во сооднос 1:3 (2,502 ае), што е блиску до резонанција 4:1 со Земјата (2,520 ае). Орбиталната занесеност на тело во оваа резонанција се зголемува со гравитациски пресеци со Јупитер сè додека не биде доведено во блиска средба долна планета, која ја нарушува резонанцијата.
Некои алинди имаат перихели многу блиски до Земјината орбита, од што произлегуваат низа блиски средби во четиригодишни интервали, поради резонанцијата 4:1 (приближно).
Една последица до ова е ситуацијата кога алиндски астероид е на неповолна положба за набљудување кога се наближува кон Земјата (на пример, при мало издолжување од Сонцето), тогаш оваа ситуација знае да трае со децении. Така, во 2010 г. е заклучено дека алиндскиот астероид 1915 Кецалкоатл е забележам само еднаш од 1985 г наваму.
Друга последица е тоа што некои од овие астероиди неколкупати доаѓааат релативно блиску Земјата, поради што се погодни за добри проучувања со радари од Земјината површина. Такви примери се 4179 Тевтат и 6489 Голевка, како и 2019 MO, кој се судрил со Земјата во јуни 2019 г.
1 Динамичка старост
Резонанцијата 3:1 со Јупитер предизвикува повторливо накачување на занесеноста на астероидната орбита. Динамички младите членови имаат занесување од 0,30 до 0,34, претежно задржувајќи се во астероидниот појас на 1,7–3,4 ае од Сонцето. Постарите членови како 8709 Кадлу имаат занесеност од 0,465 до 0,475 иа ја пресекуваат Марсовата орбита. (8709 Кадлу доаѓа доволно блиску до Јупитер, Марс и Земјата за да биде гравитациски поттурнат) Најстарите членови со занесеност меѓу 0,57 и 0,75 ја пресекуваат Земјината орбита. Најзанесен астероид од групата е 3360 Сиринга, со вредност од 0,7 и орбита со динамички краток животен век.
2 Список
Име, Голема полуоска, Занесеност, Наводи
887 Алинда, 2,48422, 0,56356
1429 Пемба, 2,55185, 0,33858
1550 Тито, 2,54673, 0,30984
1607 Мејвис, 2,54783, 0,30741
1915 Кецалкоатл, 2,54207, 0,57170
2608 Сенека, 2,5035, 0,57620
3360 Сиринга, 2,46803, 0,74295
3628 Божњемцова, 2,53691, 0,30052
3806 Тремејн, 2,54058, 0,31301
4179 Тевтат, 2,51005, 0,63423
5847 Вакија, 2,54442, 0,30086
5864 Монголфје, 2,55866, 0,32007
6318 Кронкајт, 2,51002, 0,46522
(6322) 1991 CQ, 2,51628, 0,47349
6489 Голевка, 2,50768, 0,60382
(6491) 1991 OA, 2,50959, 0,58946
7092 Кадмо, 2,52493, 0,70202
7345 Хапер, 2,45047, 0,32467
2,52739, 0,33216
(7569) 1989 BK, 2,54950, 0,30348
7638 Гледман, 2,53634, 0,31606
2,53362, 0,70851
8709 Кадлу, 2,53497, 0,48432
(9047) 1991 QF, 2,52479, 0,31661
3 Поврзано
* Аморски астероиди
* Аполонски астероиди
* Атонски астероиди
Нове Лазаревски

Нове Данев Лазаревски ( во — во ) — македонски партизан, борец за слобода на Македонија и учесник во НОВ.
1 Животопис
Завршил основно училиште, а потоа се занимавал со земјоделство. На 22 септември 1944 година стапил во Третата македонска ударна бриrада. Со својата бригада учествувал во борбите против непријателот на кумановскиот и велешкиот терен. Неговиот борбен пат бил мошне краток, но и покрај тоа поради пројавената храброст и другарство оставил трајни спомени меѓу соборците. Бил одличен стрелец. Последен пат се борел на 20 октомври 1944 година. Тогаш бригадата ја преземала хидроцентралата Матка. Во оваа борба храбро загинал, но сепак успеале да ја заземат хидроцентралата и да го одбранат градот Скопје.
2 Наводи
Ристо Лазаревски

Ристо Миланов Лазаревски ( во — во ) — македонски партизан, борец за слобода на Македонија и учесник во НОВ.
1 Животопис
Завршил основно и средно училиште, а потоа работел како службеник. Непосредно по ослободувањето на Скопје, стапил во борбените редови на Дванаесеттата македонска ударна бригада. Бил борец на првата чета од првиот баталјон. Бригадата тргнала во борбен поход против албанските фашисти, кои биле концентрирани во Ѓорче Петров со намера повторно да извршат напад на Скопје. По еднодневна борба, балистите биле разбиени и протерани во правецот на Тетово. Заедно со бригадата го продолжил гонењето на балистичките банди во Косово, со цел да бидат дефинитивно ликвидирани. Во една таква борба загинал кон крајот на 1944 година.
2 Наводи
Бах (митологија)

Бах или Бахус (лат. ''Bacchus'' или ''Bacchae'') — бог на виното во римската митологија. Во старогрчката митологији му одговара Дионис, т.е. Бах претставува негов римски пандан. Со оглед дека тој е Дионисов пандан и тој како и Дионис е син на Јупитер и ќерката на Кадмо Семела.
1 Митологија
Бах бил римски бог на виното и земјоделските култура. Го симболизирале виновата лоза и бршленот. Негови придружници (во старогрчката митологија) се сатири и менади. Менадите се познати и под името бахатници; тие биле негове помамни, палави придружнички. Долги години лутал по светот одејќи до најоддалечените предели на светот учејќи ги луѓето да одгледуваат винова лоза.
Името Бах или Бахус потекнува од зборот ''bacca'' што значи бобинка, како бобинките (зрнатаЃ грозје. Често е поистоветуван со старото италско божество Либер.
Бахус е син на Јупитер (Зевс) и Семела, која била излажана од страна на Јунона (Хера) која ја наговорила да побара да го види Јупитер во полн сјај. Наивна, тоа и го побарала, па изгорела од пламенот и светлината на Јупитеровото божествен облик, бидејќи била само смртница. За да го спаси бебето од умирање во телото на мајката, Јупитер го зашил детето во својот бут и го носел девет месеци. Како дете, Бахус бил подучаван од страна на Силен, учителот на богот на виното.
2 Баханалии
Бахусовиот (Дионисовиот) празник се славел на 16 и 17 март (или 15 и 16 март), и бил прославуван со фестивалот Баханали, кој се одликувал со пијанчење и водење оргии, а кои заради својот сексуален карактер биле забранети од страна на сенатот во 186 година пр.н.е. Овој празник го нарекувале и „Дионизии“ според грчкиот бог на виното - Дионис.
Believe (песна на Дима Билан)

„Верувај“ ― победничкиот руски претставник на Евровизија 2008 во Белград, отпеан од Дима Билан. Песната била компонирана и напишана од Џим Бинц (познат и како Џејмс Вашингтон) и Дима Билан.
Претходно, Билан ја претставувал Русија и на Евровизија во 2006 година, со темната поп-песна „Never Let You Go“, каде го зазел второто место.
1 Историја
На 20 мај 2008 година Билан пеел во првото полуфинале на Евровизија 2008, а песната била изгласана во финалето со јавно гласање. Била изведена како 24-та од 25 песни во финалето на 24 мај 2008 година.
Рускиот уметнички лизгач, носител на олимписки златен медал и трикратен светски шампион Евгениј Плушенко, лизгал на вештачки мраз на сцената како дел од изведбата на песната, додека унгарскиот композитор и виолинист Едвин Мартон свирел на неговиот Страдивариус.
Оваа песна победи на натпреварот, завршувајќи со вкупно 272 поени, со што станала четвртата земја од поранешниот Советски Сојуз што победила на годишниот натпревар. Димитриј Медведев, претседателот на Русија, признал дека тој самиот го гледал натпреварот и веднаш се јавил за да му честита на Дима.
2 Музичко видео
Во март 2008 година било произведено видео за песната Believe. Целиот тим учествувал во производството - Дима Билан, Евгениј Плушенко, Едвин Мартон и Јана Рудковскаја, продуцент на Дима Билан. Дејството на видеото започнува во болница каде што мајка дознава дека нејзиниот син има потреба од помош и му треба скапа операција. Потоа, акцијата продолжила до бар каде што Дима Билан гледал телевизија и открил дека на детето му треба помош. Тој веднаш се јавил кај својата продуцентка Јана Рудковскаја и и кажал дека мораат да сторат нешто за да соберат пари за да му помогнат на детето да преживее. Тие одлучуваат да одржат хуманитарен концерт со настап на тројцата учесници. На крајот од видеото можете да го видите момчето по операцијата. Тој се насмевнал, станал од инвалидска количка и трчал да ги поздрави луѓето што му го спасиле животот.
3 Историја на емитување
Регион, Датум
Русија, 26 мај 2008
Германија, 6 јуни 2008
Белгија, 7 јули 2008
Данска, 16 јули 2008
Финска
Норвешка
Шведска
4 Наводи
Сатир (митологија)

Сатир (грчки: σάτυρος) — машки суштества во старогрчката митологија. Се верувало дека живееле во Аркадија, како и божеството Пан. Најчесто биле претставени како мажи со коњски уши, коњска опашка и со нагласена ерекција, но се среќаваат и поинакви претстави, како: брадати старци (Силени) или како момчиња. Нивниот пандан во римската митологија биле фауните. Тие се чест мотив во уметноста. Еден од најпознатите примери е Праксителовиот Сатир чија копија се наоѓа во музејот на Капитол, во Рим.
Amen (Vincent Bueno song)

„Amen“ ― песна на австрискиот пејач Винсент Буено. Песната ја претставувала Австрија на Евровизија 2021 во Ротердам, Холандија.
1 Евровизија
1.1 Домашен избор
На 26 март 2020 година, Observer Research Foundation потврдиле дека Винсент Буено ќе ја претставува Австрија на натпреварот во 2021 година.
1.2 На Евровизија
65-то издание на Евровизија се одржа во Ротердам, Холандија и се состоеше од две полуфиналиња на 18 и 20 мај 2021 година и големото финале на 22 мај 2021 година. Според правилата на Евровизија, сите земји учеснички, освен земјата домаќин и „Големата петорка“, составена од Франција, Германија, Италија, Шпанија и Обединетото Кралство, треба да се квалификуваат во едно од двете полуфиналиња за да се натпреваруваат за финале, иако првите 10 земји од соодветното полуфинале напредуваат во големото финале. На 17 ноември 2020 година било објавено дека Австрија ќе настапи во првата половина на второто полуфинале на натпреварот.
Аполонски астероиди

Аполонски астероиди (или аполони) — група близуземски астероиди наречени по астероидот 1862 Аполон, откриен од германскиот астроном Карл Вилхелм Рајнмут во 1930-тите. Тие се земјопресекувачки астероиди чија орбитална голема полуоска е поголема од онаа на Земјата (&gt; 1 ае) но со перихелни растојанија помали од Земјиното афелно растојание (q < 1,017 ае).
Во декември 2018 г. биле познати 10.485 аполонски астероиди, поради што тие сочинуваат најголема класа на близуземски тела. Од нив, 1.409 имаат бројни ознаки (кои ги добиваат кога ќе бидат забележани на две или повеќе противположбаи), а 1.648 се прогласени за потенцијално опасни астероиди.
На оние чија голема полуоска е поблиска до Земјината им треба помало занесување за да се пресечат орбитите. На класата на аполонски астероиди припаѓал метеорот што експлодирал над градот Чељабинск во Русија на 15 февруари 2013 г. и повредил преку 1.500 жители поради распрснатите стакла.
1 Список
Најголемиот познат аполонски астероид е 1866 Сизиф, чиј пречник изнесува 8,5 км. Еве ги попознатите астероиди од класата:
Име/ознака, Откриен, Навод
2019
2016
2014
2013
2013
2011
2011
2010
2009
2009
2008
2008
2008
2007
2007
2007
2007
2006
2006
2006
2005
2005
2005
2004
2004
2004
2004
2003
2003
2002
2002
54509 ЈОРП, 2000
162173 Рјугу, 1999
1999
101955 Бену, 1999
1998
1997
65803 Дидим, 1996
69230 Хермес, 1937
1999
1998
1997
25143 Итокава, 1998
(136617) 1994 CC, 1994
1996
6489 Голевка, 1991
4769 Касталија, 1989
4660 Нереј, 1982
4581 Асклепиј, 1989
4486 Митра, 1987
14827 Хипнос, 1986
4197 Морфеј, 1982
4183 Куно, 1959
4179 Тевтат, 1989
4015 Вилсон–Харингтон, 1979
3200 Фаетон, 1983
2063 Бах, 1977
1866 Сизиф, 1972
1620 Географ, 1951
(29075) 1950 DA, 1950
1566 Икар, 1949
1685 Торо, 1948
2101 Адонис, 1936
1862 Аполон, 1932
2 Поврзано
* Алиндски астероиди
* Аморски астероиди
* Атонски астероиди
* Список на астероиди
Хори

Хори, Ори или Хорај (грчки: Ὧραι) — божици на времето и на годишните времиња во старогрчката митологија. Во Атина, особено биле обожавани две: Тало (цветна) и Карпо (плод). Во уметноста, најчесто биле претставувани како убави девојки со убави коси и со плодови во рацете.
Фецијал

Фецијал (латински: ''Fetial'') — вид свештеник во Стариот Рим, кои носеле одлука дали треба да се започне војна или не. Ако одлучеле дека треба да се води војна, тогаш четворица фецијали, предводени од најстариот свештеник (латински: ''pater patratus''), оделе кај непријателот за да побараат соодветно задоволување при што се служеле со вообичаени изрази и формули. По 33 дена, ако одговорот не ги задоволел, и откако римскиот сенат и народот ќе даделе одобрение, врховниот свештеник ја објавувал војната така што фрлал копје на непријателската територија. Подоцна, поради големото пространство на Римското Царство, тоа не било можно, така што овој ритуал го изгубил значењето.
Ипати

Ипати (грчки: Υπάτη) — антички град во Тесалија, на патот од север кон југ кој минувал крај Термопилите. Својот врв градот го доживеал во II век, за време на владеењето на царот Адријан. Интересно е тоа што овој град воопшто не го споменуваат ниту Плутарх ниту географите Страбон и Паузанија.
Нунцјо Гало

Нунцјо Гало (25 март 1928 - 22 февруари 2008) ― италијански пејач. Роден бил во Неапол и ја претставувал својата земја на Евровизија 1957, на 6-то место. Песната што ја извел, „Corde Della Mia Chitarra“, е позната по тоа што е најдолгата песна некогаш свирена за Евровизија во 5:09 часот пред новите правила да стапат на сила. Гало исто така бил глумец кој се појавил во над 20 филмови. Гало претрпел сериозно крварење во мозокот во септември 2007 година од кое никогаш не се опоравил целосно. Починал на 22 февруари 2008 година во Телезе Терме.
Тој бил татко на глумецот и пејач Масимилијано Гало.
Сламката, јагленчето и гравчето

„Сламката, јагленчето и гравчето“ (германски: ''Strohhalm, Kohle und Bohne'') — сказна на браќата Грим.
1 Содржина
Една старица посакала да свари грав и запалила оган, а под печката паднале едно гравче, една сламка и јагленче. Тие се договориле да отпатуваат заедно, а кога пристигнале до еден поток, сламката се префрлила од едната до другата страна, правејќи мост. Јагленчето тргнало преку мостот, но кога стигнало до средината, се исплашило од водата, застанало в место, ја запалило сламката и така сламката и јагленчето паднале во потокот. Гравчето, кога го видело тоа, почнало да се смее и пукнало од смеа. Меѓутоа, тука имало некој шивач, кој го сошил гравчето и оттогаш, сите гравчиња имаат црна шара по средината.
2 Изданија на македонски јазик
* „Сламката, јагленчето и гравчето“, во: Браќа Грим, ''Сказни''. Наша книга, Скопје, 1972.
Тројцата среќници

„Тројцата среќници“ (германски: ''Die drei Glückskinder'') — сказна на браќата Грим.
1 Содржина
Непосредно пред смртта, еден татко ги повикува трите сина и на едниот му дава петел, на другиот коса, а на третиот мачка, велејќи им да заминат по светот и да пронајдат земја во која луѓето не слушнале за нивните работи. Првиот син скитал низ светот, но секаде имале видено петел. Најпосле, тој пристигнал на еден остров каде луѓето не знаеле што е тоа петел. Тој им кажал дека благодарение на петелот ќе можат да го определат времето. Луѓето го купиле петелот за еден товар злато и синот се вратил дома. Тогаш, вториот син тргнал да си ја бара среќата. И тој одел насекаде сè додека на пристигнал на некој остров каде луѓето не знаеле како да го соберат житото. Тој почнал да коси и жителите му ја побарале косата, нудејќи му еден коњски товар злато. Така, и тој се збогатил и се вратил дома. Третиот син скитал низ светот со мачката и најпосле пристигнал на некој остров каде глувците насекаде се шетале слободно. Тој ја пуштил мачката во кралската палата и таа ги уловила глувците, па кралот му понудил многу злато во замена за мачката. Синот си заминал, а кога мачката се прејала глувци, таа почнала да мјаука и жителите на островот се исплашиле. Тие испратиле гласник, кој ја молел мачката да го напушти островот, но таа пак мјаукала. Тогаш, луѓето почнале да ја гаѓаат палатата со топовите, но мачката побегнала низ прозорецот, а островјаните си ја уништиле палатата.
2 Изданија на македонски јазик
* „Тројцата среќници“, во: Браќа Грим, ''Сказни''. Наша книга, Скопје, 1972.